༦༽ཡང་ཁ་ཅིག་གིས།གླིང་གེ་སར་གྱིས་གླིང་གི་རྒྱལ་ས་རྟའི་བང་གིས་བླངས་ཚུལ་བཤད་པ་ནི་དཔེ་མི་སྲིད་པའི་རྟོག་བཏགས་སོ་ཟེར་མཁན་ཚོས།རྒྱལ་ཁབ་གཞན་དང་གཞན་ལ་རྒྱལ་ས་མདའ་རྩལ་སོགས་ཀྱིས་བླངས་ཚུལ་གཏམ་རྒྱུད་ཡོད་པ་དང་།གཞན་བོད་རང་ལ་གནའ་བོའི་དུས་ནས་རླུང་ལྟར་གྲགས་པའི་རྒྱ་བཟའ་བལ་བཟའི་རྣམ་ཐར་དུ།རྒྱ་བཟའ་བོད་དུ་གཏོང་མིན་ཐད་ཐང་རྒྱལ་པོས་བློ་འཕྲུལ་མང་དུ་བྱས་ན་ཡང་།བོད་ཀྱི་བློན་པོ་མགར་ལ་རིག་པའི་རྒྱལ་ཁ་ཐོབ་ཏེ།རྒྱ་བཟའ་བསུས་ཚུལ་སོགས་གསལ་བར་བསམ་གཞིག་བྱས་ན།གླིང་གི་ཕུ་ནུ་ཚོགས་པས་རྒྱལ་སྲིད་རྟ་མཆོག་གི་བང་ལ་དྲིས་ནས་ཐག་བཅད་པ་དེ་ཡང་འཛམ་གླིང་ལ་ཡེ་ནས་མ་དར་བའི་གནས་ཚུལ་ཞིག་མིན་པ་ཤེས་ཐུབ་སྙམ།